Kamu bisa jelasin ke aku soal Institut Akauntan Malaysia dalam bahasa melayu?

Institut Akauntan Malaysia (Malaysian Institute of Accountants, MIA) ialah badan induk bagi profesion perakaunan profession di Malaysia. Badan ini ditubuhkan berdasarkan Akta Akauntan 1967 untuk mengawal dan membangunkan bidang perakaunan negara. MIA beroperasi di bawah bidang kuasa Kementerian Kewangan. MIA bertindak sebagai satu-satunya badan yang diberi kuasa untuk mengawal profesion perakaunan Malaysia, menjadikan seseorang wajib menjadi ahli MIA untuk memperoleh tauliah menjalankan perakaunan di Malaysia. Keahlian MIA ialah pengiktirafan dalam perundangan serta pasaran bagi para akauntan Malaysia.

Ahli-ahli MIA dapat diberi pengiktirafan sebagai "akauntan berkanun" (Chartered Accountant Malaysia, C.A.(M)). Pengiktirafan ini diberikan kepada golongan profesional perakaunan, perniagaan dan kewangan dengan kelayakan perakaunan yang diperakui serta pengalaman yang berkait.

Sebagai badan induk perakaunan negara, tanggungjawab MIA termasuk memberi didikan dan seliaan kualiti serta pelaksanaan untuk menjamin kredibiliti profesion dan memelihara kepentingan awam.  MIA merupakan ahli Persekutuan Akauntan Antarabangsa (IFAC) dan Persekutuan Akauntan ASEAN (AFA).